חוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020
הצעת חוק ממשלתית, הכנסת ה-23
פורסם: ספר החוקים, חוברת 2832, עמ' 266, 2020-07-23T00:00:00+03:00
החוק שנקבע כהוראת שעה עד 30/6/21 מאפשר לממשלה בנסיבות מסוימות להכריז על מצב חירום בשל נגיף הקורונה. בתקופת תוקפה של ההכרזה, הממשלה מוסמכת להתקין תקנות שיגבילו את הפעילות הציבורית בתחומים הקבועים בחוק- פעילות במרחב הפרטי, הציבורי, מקומות עבודה, אירועים, מוסדות חינוך, מסגרות רווחה ותחום התחבורה הציבורית. תוקפן של התקנות בין 14 ל-28 ימים כתלות בסוגן, והארכתן תלויה באישור ועדת החוקה. כמו כן, בתנאים מוגדרים ועדת השרים רשאית להכריז על אזור כאזור מוגבל, ומכוח הכרזה זאת להגביל כניסה לאזור זה ויציאה ממנו למעט מטרות המנויות בחוק. לבסוף, הוגדרו העונשים על הפרת הוראות ותקנות החוק.